stanford-oval/wikipedia huggingface dataset:
Jaavanturturikyyhky

| Jaavanturturikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Turturikyyhkyt Streptopelia
Laji::  bitorquata
Kaksiosainen nimi
 Streptopelia bitorquata  (Temminck), 1809 
Katso myös
   Jaavanturturikyyhky Wikispeciesissä   Jaavanturturikyyhky Commonsissa 
Infobox OKNimi-testi OKIUCN-testi OK: 
Jaavanturturikyyhky (Streptopelia bitorquata) on kaakkoisaasialainen kyyhkylintu. Sen elinympäristö ulottuu Filippiineiltä Pohjois-Borneoon, ja Indonesiassa Jaavan ja Balin kautta Timorille. Siitä tunnetaan kaksi alalajia. Lajin holotyypin kuvaili Coenraad Jacob Temminck Timorilta 1809.
Mark I (panssarivaunu)

| Mark I |
| --- | --- |
 Mark I Sommen taistelussa 1916
Valmistushistoria
Valmistusmaa:   Yhdistynyt kuningaskunta
Tekniset tiedot
Pituus:  
– putki edessä:  ? m
– pelkkä runko:  9,9 m
Leveys:  4,2 m
Korkeus:  2,4 m
Taistelupaino:  Male: 28,4 t Female: 27,4 t
Telaketjut:  ?
Maksiminopeus:  
– tiellä:  6 km/h
– maastossa:  ? km/h
Toimintasäde:  ? km
Pääase:  Male: 2× 6-paunainen (57 mm) Hotchkiss-laivastotykki, 334 latausta Female: –
Muu aseistus:  Male: 4× 8 mm Hotchkiss -konekivääri Female: 4× .303 Vickers -konekivääri, 2× 8 mm Hotchkiss -konekivääri
Panssarointi:  6–12 mm
Moottori:  Kuusisylinterinen, 13 litrainen Daimler (Coventry) -rivimoottori
– hevosvoimat:  105 hv
– kilowattia:  78 kW
Miehistö:  8
Mark II; tankki no. 799 vallattuna Arrasin lähellä 11. huhtikuuta 1917
Viimeinen jäljelle jäänyt Mark II (naaras) Bovingtonissa
Mark IV (Tadpole)
Mark IV
Mark V (uros)
Mark V*:n katolla kaivannoista poispääsyn apuna käytetty irrotettava kisko
Mark V**
Liittoutuneiden Mark VIII (Liberty)
Mark I oli brittien kehittämä ja ensimmäisessä maailmansodassa käyttämä maailman ensimmäinen palveluskäyttöön otettu panssarivaunu. Mark I:stä kehiteltiin sodan aikana useita paranneltuja versioita. Panssarivaunun käyttöönotolla haluttiin murtaa ensimmäisen maailmansodan vuosia jatkunut asemasotavaihe.
Mark I näyttää sivulta katsottuna suunnikkaalta, ja sen ohjausjärjestelmä perustui nykyisten panssarivaunujen lailla oikean ja vasemman telaketjun välisen pyörintänopeuden vaihteluun. Vaunu pystyi ylittämään melko vaikeitakin esteitä, kuten piikkilankoja ja juoksuhautoja, ja suojasi miehistöä kevyiden aseiden tulelta.
Mark I > Tekniset tiedot (Mark I)

Miehistö: 8
Pituus: 9,9 m
Leveys: 4,2 m
Korkeus: 2,4 m
Taistelupaino
Uros: 28,4 tonnia
Naaras: 27,4 tonnia
Panssarointi: 6–12 mm
Aseistus
Uros: 2x 6-paunainen (57 mm) Hotchkiss-laivastotykki (334 latausta), 4×8 mm Hotchkiss -konekivääri
Naaras: 4x .303 Vickers -konekivääri, 2×8 mm Hotchkiss -konekivääri
Moottori: Kuusisylinterinen 13-litrainen Daimler (Coventry) -rivimoottori, 105 bhp
Polttoainemäärä: 227 litraa kahdessa polttoainesäiliössä
Polttoaineen kulutus: 5,9 litraa/km
Mark II ja III

Mark II ja III olivat koulutuspanssareita. Molempia rakennettiin vain 50 kappaletta. Mark II:ssa oli karkaisematon panssari, mutta niitä käytettiin kuitenkin Arrasin taistelussa, koska Mark IV:n kehitystyö oli kesken. Viittä Mark II:ta käytettiin Mark IV:n voimansiirtomekanismien testaukseen.
Mark IV

Mark IV oli hiukan muunneltu Mark I, jossa polttoaine oli erillisessä tankissa. Tällä pyrittiin suojaamaan miehistöä polttoaineen syttyessä. Mark IV:een ei ehditty saamaan paljonkaan uusia kehitteillä olevia piirteitä, jotka olisivat parantaneet panssarin laatua, koska uusia panssareita tarvittiin kipeästi maaliskuun 1917 taisteluihin.
Saksalaiset saivat varsinkin Cambrain taistelussa haltuunsa suuren määrän toimintakuntoisia ja korjauskelpoisia Mark IV -vaunuja ja siitä tulikin nimikkeellä Schwerer Kampfwagen (Beute); Saksan armeijan ensimmäisessä maailmansodassa eniten käyttämä panssarivaunumalli.
Mark IV:tä rakennettiin 1 220 kappaletta.
Mark V

Mark V:ssä oli parempi moottori ja ohjausjärjestelmä, tarvittiin vain yksi ajaja. Se oli oikeastaan sama kuin luvattu, toteuttamatta jäänyt Mark IV. Vaunua rakennettiin 400 kappaletta, 200 ”urosta” ja 200 ”naarasta”.
Mark V* ja V**

Parannettuja, pidennettyjä versioita Mark V:stä. Mark V*:tä pidennettiin, koska haluttiin ylittää leveitä juoksuhautoja. Mark V*:n pidennetty osa oli jalkaväkiryhmän kuljetustila, ja näin Mark V*:stä tuli ensimmäinen miehistönkuljetuspanssari. Vasta Israelin Merkava-panssarissa on taas palattu taistelupanssari-miehistönkuljetuspanssari-tyyppiseen toteutukseen. Mark V:tä rakennettiin 700, joista 500 "urosta" ja 200 "naarasta".
Mark V** oli muunneltu Mark, jossa oli voimakkaampi 225 hevosvoiman Ricardo-moottori.
Mark VI ja VII

Mark VI oli vain keskeneräinen kehitelmä, joka ei päässyt sarjatuotantoon. Mark VII oli helposti ohjattava mutta helposti tuleen syttyvä malli, jota tehtiin pieni erä.
Mark VIII "Liberty"

Alun perin Ranskan ja Yhdistyneen kuningaskunnan yhteistyönä kehittelemä tankki, johon Yhdysvallat tuli mukaan ja Ranska jäi pois kehitystyöstä. Panssaria tuotettiin ensimmäisen maailmansodan jälkeen.
Aiheesta muualla

http://www.spartacus-educational.com/FWWwhippet.htm
http://www.tankmuseum.co.uk/colww1.html (Arkistoitu – Internet Archive)
Photo gallery at svsm.org (Arkistoitu – Internet Archive)
MK A "Whippet" at Landships.com (Arkistoitu – Internet Archive)
Kuvia tai muita tiedostoja aiheesta Mark I (panssarivaunu) Wikimedia Commonsissa
Ibrahim Baylan

| Ibrahim Baylan |
| --- | --- |
 Baylan vuonna 2012.
Ruotsin elinkeinoministeri
 Löfvenin II ja III hallitus 21. tammikuuta 2019 – 30. marraskuuta 2021  
Edeltäjä:  Mikael Damberg
Seuraaja:  Karl-Petter Thorwaldsson
Ruotsin koordinointiministeri
 Löfvenin I hallitus 25. toukokuuta 2016 – 21. tammikuuta 2019  
Edeltäjä:  ei kukaan (virka perustettu)
Seuraaja:  ei kukaan (virka lakkautettu)
Ruotsin energiaministeri
 Löfvenin I hallitus 3. lokakuuta 2014 – 21. tammikuuta 2019  
Edeltäjä:  Anna-Karin Hatt
Seuraaja:  Anders Ygeman
Ruotsin kouluministeri
 Perssonin hallitus 1. marraskuuta 2004 – 6. lokakuuta 2006  
Edeltäjä:  Thomas Östros
Seuraaja:  Jan Björklund
Valtiopäiväedustaja
 Tukholman vaalipiiri 2006–  
Henkilötiedot
Syntynyt: 15. maaliskuuta 1972 (ikä 52)  Mardin, Turkki
Tiedot
Puolue:  sosiaalidemokraatit
Ibrahim Baylan (s. 15. maaliskuuta 1972 Salhi, Turkki) on ruotsalainen sosiaalidemokraattisen puolueen poliitikko. Hän toimi viimeksi Ruotsin elinkeinoministerinä vuosina 2019–2021. Aiemmin hän on ollut energiaministeri (2014–2019) ja koordinointiministeri (2016–2019) sekä kouluministeri (2004–2006). Hän on oli edustajana valtiopäivillä vuodesta 2006 alkaen 28.6.2022 saakka.
Elämä ja ura

Baylan on syntynyt vuonna 1972 Turkissa, ja hänen perheensä kuuluu kristittyyn vähemmistöön assyrialaisiin. Maassa tapahtuneen sotilasvallankaappauksen jälkeen hän muutti perheensä mukana Ruotsin Botkyrkaan 1980-luvun alussa. Vuonna 1991 hän valmistui ylioppilaaksi talouspainotteiselta linjalta. Vuonna 1993 hän muutti Uumajaan opiskelemaan yliopistossa. Hän luki hallinto-oppia sekä kansantaloustiedettä. Opintojensa ohella hän toimi muun muassa SSU:n Uumajan osaston puheenjohtajana sekä vuosina 1997–1998 Uumajan yliopiston ylioppilaskunnan puheenjohtajana.
Vuonna 2004 Baylanista tuli Göran Perssonin johtaman hallituksen kouluministeri, missä virassa hän toimi vuoteen 2006. Vuonna 2006 hänet valittiin edustajaksi valtiopäiville. Vuosina 2014–2016 hän toimi energiaministerinä Stefan Löfvenin johtamassa hallituksessa, vuosina 2016–2019 puolestaan koordinointi- ja energiaministerinä. Vuodesta 2019 hän toimi elinkeinoministerinä.
Yksityiselämä

Baylan asuu Huddingessa. Hän on naimisissa ja hänellä on kaksi lasta.
Aiheesta muualla

Ibrahim Baylan Ruotsin valtiopäivien sivuilla (ruotsiksi)
Ibrahim Baylan Ruotsin hallituksen sivuilla (ruotsiksi)
IWork

| iWork |
| --- | --- |
 iWork-ohjelmiston logo.
Kehittäjä:  Apple
Tiedot
Ohjelmistotyyppi:  Toimisto-ohjelmisto
Alusta:  macOS, iOS
Lisenssi:  Yksityinen omistusoikeus
Aiheesta muualla
www.apple.com/fi/iwork
iWork on Applen kehittämä toimisto-ohjelmistopaketti macOS- ja iOS-käyttöjärjestelmille. iWork '09 sisältää ohjelmat Pages (tekstinkäsittely ja taitto-ohjelma), Numbers (taulukkolaskenta) ja Keynote (esitysgrafiikka).
iWorkin tammikuussa 2005 julkaistu ensimmäinen versio sisälsi päivitetyn version Keynotesta sekä Pagesin ensimmäisen version. Seuraavana vuonna julkaistu versio päivitti niin ikään Keynoten ja Pagesin uusiin versioihin. Elokuussa 2007 julkaistu iWork '08 lisäsi ohjelmavalikoimaan Numbers-taulukkolaskentaohjelman sekä päivitti Pagesin ja Keynoten.
iWork '09 julkaistiin tammikuussa 2009, ja se vaatii Mac OS X:n version 10.4.10:n tai uudemman.
Aiheesta muualla

Apple: iWork
Ivan Dodig

| Ivan Dodig |
| --- | --- |

Henkilötiedot
Syntynyt: 2. tammikuuta 1985 (ikä 39)
Kansalaisuus:   Kroatia
Tennispelaaja
Pituus:  183 cm
Paino:  83 kg
Kätisyys:  oikea
Ammattilaisena:  2004–
Palkintorahat:  10 132 575 USD
Kaksinpeli
Paras sijoitus:  32. (10.10.2011)
Turnausvoittoja:  1
Voitot/tappiot:  118–140
Grand Slam -turnauksissa
Australian avoimet:  3. kierros (2013)
Ranskan avoimet:  2. kierros (2016)
Wimbledon:  4. kierros (2013)
Yhdysvaltain avoimet:  3. kierros (2013)
Nelinpeli
Paras sijoitus:  20. (8.7.2013)
Voitot/tappiot:  448–291
Aiheesta muualla
ivandodig.com
ITF
ATP
Ivan Dodig (s. 2. tammikuuta 1985 Mostar, Jugoslavia) on alun perin bosniahertsegovinalainen, nykyisin kroatialainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 32 lokakuussa 2011 ja nelinpelissä sijalle 20 heinäkuussa 2013. Grand Slam -turnauksissa hän on selviytynyt neljännelle kierrokselle Wimbledonissa 2013, kolmannelle kierrokselle Australian avoimissa 2013 ja toiselle kierrokselle Australian avoimissa, Wimbledonissa ja Yhdysvaltain avoimissa vuonna 2010 sekä Australian avoimissa 2011.
Tennisura

Dodig edusti Davis Cupissa Bosnia ja Hertsegovinaa 16 maaottelussa vuosina 2002–2006 Eurooppa-Afrikan III ryhmässä. Maaliskuussa 2009 Dodig voitti Sarajevon ATP-haastajaturnauksen. Australian avoimiin 2010 hän pääsi karsintojen kautta. Avauskierroksella hän voitti maailmanlistan entisen ykkösen Juan Carlos Ferreron, mutta hävisi toisella kierroksella Stefan Koubekille. Davis Cupin 2010 maailmanlohkon ensimmäisellä kierroksella Kroatia varmisti voiton Ecuadorista jo lauantain nelinpelissä. Sunnuntaina Dodig edusti Kroatiaa voittamalla kaksinpelinsä Ivan Endaraa vastaan.
Ensimmäisen ATP-turnausvoittonsa Dodig otti helmikuussa 2011, kun hän voitti Zagrebin finaalissa Michael Berrerin.
Aiheesta muualla

Kuvia tai muita tiedostoja aiheesta Ivan Dodig Wikimedia Commonsissa
Ivan Dodigin kotisivut
Ilkka-Pohjalainen

| Ilkka-Pohjalainen |
| --- | --- |

 Ilkka-Pohjalaisen Seinäjoen toimitus sijaitsee Ilkka-Yhtymän talossa, Seinäjoen keskustassa.
Lehtityyppi:  sanomalehti
Julkaisija:  I-Mediat Oy
ISSN:  ISSN 2670-1189
Perustettu:  2020
Päätoimittaja:  Markku Mantila
Sitoutuneisuus:  sitoutumaton
Kotikunta:  Seinäjoki, Vaasa
Kotimaa:  Suomi
Sivukoko:  tabloidi
Ilmestymistiheys:  ma-la
Kieli:  suomi
Aiheesta muualla
ilkkapohjalainen.fi
Ilkka-Pohjalainen on sanomalehti, joka syntyi Ilkan ja Pohjalaisen yhdistyessä. Lehteä julkaisee Ilkka Oyj:n tytäryhtiö I-Mediat Oy. Lehden päätoimittaja on Markku Mantila, ja ilmestyminen alkoi 30. tammikuuta 2020. Lehti on suomenkielisen Pohjanmaan ja Etelä-Pohjanmaan maakuntien äänitorvi ja puolestapuhuja, kun Pohjalainen (Vaasa) oli aiemmin Kokoomuksen äänenkannattaja ja Ilkka keskustalainen (Maalaisliitto)
Historia

Ilkka-Yhtymä ilmoitti syyskuussa 2019 suunnittelevansa kahden sanomalehtensä, Ilkan ja Pohjalaisen, yhdistämistä. Yhdistymisen myötä lehdistä yhdistyi Etelä-Pohjanmaan ja Pohjanmaan yhteinen lehti. Uudistuksen taustalla oli Yhtymän toimitusjohtaja Olli Pirhosen mukaan liiketoiminnan kannattavuuden turvaaminen sekä vastaaminen mediakulutuksen ja toimintaympäristön muutoksiin.
Uudistuksen toteuttamiseksi Ilkka-Yhtymä aloitti henkilöstöään koskevat yhteistoimintaneuvottelut, joiden tuloksena 26 henkilöä irtisanottiin. Lisäksi työntekijöitä osa-aikaistettiin, määräaikaistettiin ja vapautuvia toimia jätettiin täyttämättä. Joitakin vähennyksiä toteutettiin vapaaehtoisratkaisuina. Vähennykset koskivat I-print Oy:n painotoimintaa sekä I-Mediat Oy:n sisältötuotantoa ja kaupallisia toimintoja. Yt-neuvottelujen seurauksena molempien lehtien päätoimittajien, Satu Takalan ja Toni Viljanmaan, tehtävät päättyivät.
Uusi lehti, päätoimittaja ja julkaisuaikataulu julkistettiin marraskuussa 2019. Ilkka-Yhtymän kustannustoiminnan liiketoimintajohtaja Jarno Puution mukaan uuden nimen halutaan edustavan "koko Etelä-Pohjanmaan ja Pohjanmaan aluetta sekä olevan yhtä aikaa sekä historiaa kunnioittava että uuteen suuntautuva".
Maaliskuussa 2023 lehti ilmoitti lopettavansa lehden sunnuntaijakelun lokakuusta 2023 lähtien.
Linja

Ilkka-Pohjalainen kertoo olevansa puolueisiin sitoutumaton ja poliittisesti riippumaton maakuntien media. Lehden tarkoituksena on luoda yhteisöllisyyttä ja valtakunnallista tunnettavuutta. Lehden pyrkimyksenä on yhteistyön kasvattaminen vaikutusalueella.
Ilkka-Pohjalainen kertoo kannattavansa demokratiaa, kestävää markkinataloutta, yrittäjyyttä sekä oikeusvaltiota, johon kuuluu kansalaisten yhdenvertaisuus, yksityisyyden ja omaisuudensuoja sekä mahdollisimman laaja ilmaisu- ja sananvapaus. Lehti pyrkii ratkaisuhakuisuuteen ja uskoo tulevaisuuteen.
Lehti on sitoutunut journalistin ohjeisiin ja tukee Julkisen sanan neuvoston toimintaa. Lehti pyrkii totuudenmukaisuuteen, tasapuolisuuteen, moniarvoisuuteen ja kannattaa tasa-arvoa sen kaikissa eri ilmenemismuodoissa. Lehti uskoo laadukkaaseen koulutukseen, sivistykseen ja osaamiseen. Lehti ajaa jokaisen mahdollisuutta kouluttautua kykyjensä ja lahjojensa mukaan. Lehti on ylpeä itsenäisestä Suomesta ja kannustaa maakuntien kansainvälistymiseen. Lehti näkee Suomen osana läntistä arvoyhteisöä.
Aiheesta muualla

Ilkka-Pohjalainen
Matti Nurminen (teollisuusneuvos)

Matti Pekka Nurminen (23. joulukuuta 1932 Tampere – 19. marraskuuta 2008 Tampere) oli suomalainen rakennusinsinööri ja yritysjohtaja, joka sai teollisuusneuvoksen arvonimen vuonna 1986.
Nurmisen vanhemmat olivat ylikonstaapeli Herman Jeremias Nurminen ja Karin Rakel Helminen. Hänen puolisonsa oli sairaanhoitaja Anita Kesti. Nurminen kävi koulua Tampereen yhteiskoulussa ja valmistui Tampereen teknillisestä opistosta rakennusinsinööriksi 1960. Hän työskenteli Rakennustoimisto Mattinen & Niemelän tehdaspäällikkönä ja siirtyi sitten A. Puolimatka Oy:n betonielementtitehtaan johtajaksi Forssaan. Tehtaan toiminta siirtyi toukokuussa 1964 Rakennusvalmiste Oy:n alaisuuteen. Nurmisen johtama elementtitehdas työllisti yli 900 henkilöä. Rakennusvalmiste Oy siirtyi muun Puolimatka-yhtymän tavoin Hankkijan omistukseen 1985, ja Nurminen siirtyi pois yhtymästä 1988.
Hän toimi sitten osa-aikaisena tuntiopettajana Tampereen teknillisessä korkeakoulussa ja kirjoitti useita rakennusalaa käsitteleviä oppikirjoja. Nurminen promovoitiin Tampereen teknillisen korkeakoulun kunniatohtoriksi 1987. Hän vaikutti muun muassa Suomen Betoniyhdistyksen sekä Suomen Betoniteollisuuden Keskusjärjestön hallituksissa, ja toimi Betoniteollisuuden Keskusjärjestön hallituksen puheenjohtajana 1970-luvun puolivälissä.
Imagine (tietokoneohjelma)

| Imagine |
| --- | --- |
Kehittäjä:  Impulse, Inc
Kehityshistoria
Ensijulkaisu:  1990
Tiedot
Ohjelmistotyyppi:  säteenseuranta, kolmiulotteinen mallinnus
Alusta:  Amiga
Lisenssi:  Suljettu lisenssi
Imagine (myös nimellä Imagine 3D) oli Impulse, Inc:n kehittämä Amigalle julkaistu 3D-grafiikan säteenseuranta ja mallinnusohjelma.
Ohjelma on kehitetty yrityksen aiemman TurboSilver-ohjelman pohjalta, jonka yhtiö esitteli vuonna 1986 AmiEXPOssa.
Ohjelman ensimmäinen versio julkaistiin vuonna 1990.
Version 5 julkaisun jälkeen kehityksessä on ollut mukana tuki PowerPC-suorittimille ohjelman versioon 6.
Lehdistössä

Amiga Magazine vertaili ohjelman versiota 2.0 Caligari -ohjelman versioon 2.0 vuonna 1992. Lehti esitteli ohjelman versiota 3.0 vuonna 1994.
Ohjelman versio 4.0 on julkaistu CU Amiga -lehden kansilevykkeellä vuonna 1997.
Aiheesta muualla

Harrastajasivusto (Arkistoitu – Internet Archive) (englanniksi)
Merja Pöyhönen

Merja Pöyhönen (s. 1980 Helsinki) on suomalainen nukketeatteriohjaaja ja näyttelijä.
Pöyhönen valmistui Turun taideakatemian nukketeatterilinjalta vuonna 2005. Oltuaan kaksi vuotta näyttelijäkiinnityksellä tamperelaisessa teatteri Mukamaksessa Pöyhönen opiskeli vuoden fyysistä teatteria Pariisissa École Internationale de Théâtre Jacques Lecoqissa ja siirtyi sitten freelancer-nukketeatteritaiteilijaksi Turkuun. Työstään Pöyhönen on palkittu kaksi kertaa Valtakunnallisen nukketeatterikilpailun pääpalkinnoilla (Kullervo 2005, Kiiltokuva ja Yhteenveto planeettojen välisistä etäisyyksistä 2010) ja vuonna 2011 hänet palkittiin Kritiikin Kannuksilla erityismainintana Turussa helmikuussa 2011 ensi-iltansa saanut aikuisten nukketeatteriesitys John-Eleanor.
Jakub Wawrzyniak

Jakub Wawrzyniak vuonna 2011
Jakub Wawrzyniak (s. 7. heinäkuuta 1983 Kutno, Puola) on puolalainen jalkapalloilija, pelipaikaltaan puolustaja. Hän pelasi vuonna 2019 päättyneellä pelaajaurallaan kotimaansa lisäksi lyhyen aikaa Kreikassa ja Venäjällä. Hän edusti Puolan Ekstraklasassa pisimpään Legia Varsovaa vuosina 2007–2008 ja 2009–2014.
Wawrzyniak voitti Legia Varsovan joukkueessa Puolan liigamestaruuden vuosina 2013 ja 2014 sekä Puolan cupin vuosina 2008, 2011, 2012 ja 2013.
Wawrzyniak pelasi Puolan maajoukkueessa 49 maaottelua vuosina 2006–2016. EM-kilpailuissa 2008 hän pelasi täydet minuutit Puolan viimeisessä alkulohko-ottelussa Kroatiaa vastaan. Vuosien 2012 ja 2016 EM-kilpailuissa hän kuului Puolan kisajoukkueeseen mutta ei päässyt pelaamaan.
Aiheesta muualla

Wikimedia Commonsissa on kuvia tai muita tiedostoja aiheesta .
Jakub Wawrzyniak
Puolan joukkue – Jalkapallon EM-kilpailut 2008
1 Boruc |
2 Jop |
3 Wawrzyniak |
4 Golański |
5 Dudka |
6 Bąk |
7 Smolarek |
8 Krzynówek |
9 Żurawski |
10 Garguła |
11 Saganowski |
12 Kowalewski |
13 Wasilewski |
14 Żewłakow |
15 Pazdan |
16 Piszczek |
17 Łobodziński |
18 Lewandowski |
19 Murawski |
20 Guerreiro |
21 Zahorski |
22 Fabiański |
23 Kokoszka |
Valmentaja Beenhakker
Puolan joukkue – Jalkapallon EM-kilpailut 2012
1 Szczęsny |
2 Boenisch |
3 Wojtkowiak |
4 Kamiński |
5 Dudka |
6 Matuszczyk |
7 Polanski |
8 Rybus |
9 Lewandowski |
10 Obraniak |
11 Murawski |
12 Sandomierski |
13 Wasilewski |
14 Wawrzyniak |
15 Perquis |
16 Błaszczykowski |
17 Sobiech |
18 Mierzejewski |
19 Wolski |
20  Piszczek |
21 Grosicki |
22 Tytoń |
23 Brożek |
Valmentaja Smuda
Puolan joukkue – Jalkapallon EM-kilpailut 2016
1 Szczęsny |
2 Pazdan |
3 Jędrzejczyk |
4 Cionek |
5 Mączyński |
6 Jodłowiec |
7 Milik |
8 Linetty |
9 Lewandowski |
10 Krychowiak |
11 Grosicki |
12 Boruc |
13 Stępiński |
14 Wawrzyniak |
15 Glik |
16 Błaszczykowski |
17 Peszko |
18 Salamon |
19 Zieliński |
20 Piszczek |
21 Kapustka |
22 Fabiański |
23 Starzyński |
Valmentaja Nawałka
Imagine You and Me

| Imagine You and Me> Iamgine You and Me |
| --- | --- |

Ohjaaja:  Michael Tuviera
Käsikirjoittaja:   Renato Custodio Jr.  Aloy Adlawan 
Tuottaja:   Michael Tuviera  Joselito Oconer  Ramel David  Jose Mari Abacan 
Säveltäjä:   Richard Gonzales  Jay Dominguez 
Valmistustiedot
Valmistusmaa:  Filippiinit
Tuotantoyhtiö:   GMA Films  M-Zet Productions  APT Entertainment 
Levittäjä:  APT Entertainment
Ensi-ilta:  13. heinäkuuta 2016
Kesto:  120 min
Alkuperäiskieli:  tagalog
Aiheesta muualla
IMDb 
Infobox OKNimi-testi OK: 
Imagine You and Me on vuonna 2016 ensi-iltansa saanut filippiiniläinen tagaloginkielinen komediaelokuva, jonka on ohjannut Marlon Rivera.
Näyttelijät

| 0 | 1 | 2 |
| --- | --- | --- |
|  Alden Richards  | … |  Andrew Garcia   |
|  Maine Mendoza  | … |  Graciana ”Gara” Malinao   |
|  Jasmine Curtis-Smith  | … |  Clarissa / ”Isay”   |
|  Irma Adlawan  | … |  Terry   |
|  Kakai Bautista  | … |  Winona   |
|  Cai Cortez  | … |  Vangie   |
|  Roberto Bocchi  | … |  Maurizio   |
|  Yayo Aguila  | … |  Merced Malinao   |
|  William Martinez  | … |  Benjo Malinao   |
|  Luis Alandy  | … |  Arnold Malinao   |
|  Elijah Alejo  | … |  Gina Malinao   |
|  Lovely Abella  | … |  Kaye   |
|  Ken Chan  | … |  Bryan   |
|  Jeric Gonzales  | … |  Rudy   |
|  Jerald Napoles  | … |  Val   |
Aiheesta muualla

Imagine You and Me Internet Movie Databasessa (englanniksi)
Ivan Dmitrijev

| Ivan Dmitrijev> Ива́н Ива́нович Дми́триев |
| --- | --- |
 Ivan Dmitrijev 1835.
Henkilötiedot
Koko nimi:  Ivan Ivanovitš Dmitrijev
Syntynyt: 1760
Kuollut: 1837 (76–77 vuotta)
Kansalaisuus:  Venäjä
Ammatti:  runoilija, sotilas
Kirjailija
Tuotannon kieli: venäjä
Tyylilajit:  satiiri
Aiheesta muualla
Löydä lisää kirjailijoitaKirjallisuuden teemasivulta
Ivan Ivanovitš Dmitrijev (ven. Ива́н Ива́нович Дми́триев; 1760−1837) oli venäläinen runoilija.
Kirjallinen ura

Hän oli monen muun venäläisen kirjailijan tavoin aluksi upseeri. Gavrila Deržavinin ja varsinkin Nikolai Karamzinin tuttavuus kehitti hänen runollisia lahjojaan. Vuonna 1791 hän julkaisi Karamzinin aikakauslehdessä Moskovski zurnal runomuotoisia satuja, joista yksi satu, ’Muodinmukainen vaimo’, ja runo ’Kyyhky’ herättivät ihastusta. Hänen seuraavista tuotteistaan parhaana on pidetty satiiria ’Vieras mielipide’, jonka terävä pila oli tähdätty oodinkirjoitusmuotia vastaan. Vuonna 1795 Dmitrijev julkaisi runokokoelman ’Minun joutavuuteni’.
Sotilasura

Saatuaan eron sotapalveluksesta everstin arvoon ylennettynä Dmitrijev oli seuraavana vuonna lähdössä keisari Paavalin luo tätä kiittämään, kun hänet vangittiin epäiltynä osallisuudesta salaliittoon keisarin henkeä vastaan. Mutta epäilyksen perusteettomuus selvisi pian, ja keisari hyvitti loukattua monin armonosoituksin. Dmitrijev kutsuttiin Moskovaan keisarin kruunaukseen ja nimitettiin siellä apanaasimaiden ministerin apulaiseksi, ja sen jälkeen häntä käytettiin useissa korkeissa hallinnollisissa toimissa. Hän oli muun muassa 1810 oikeusministerinä. Hänen jälkeenjääneet muistelmansa (’Katsaus elämääni’) julkaistiin 1866. Dmitrijevin tyyli oli keveää, siroa ja terävää, ja hän vapautti venäläisen runokielen vanhentuneista ja kankeista sanoista ja muodoista. Näin hänestä tuli runokielen uudistaja.
Aiheesta muualla

Kuvia tai muita tiedostoja aiheesta Ivan Dmitrijev Wikimedia Commonsissa
IZArc

| IzArc> Kehityshistoria |
| --- | --- |
Vakaa versio:  4.5 (9. helmikuuta 2022)
Tiedot
Ohjelmistotyyppi:  Pakkausohjelma
Alusta:  Microsoft Windows
Lisenssi:  Freeware, Suljettu lähdekoodi
Aiheesta muualla
Verkkosivusto
IZArc pakkausohjelma joka toimii Windows-käyttöjärjestelmissä. Ohjelma tukee useita pakkausformaatteja kuten: 7-ZIP, A, ACE, ARC, ARJ, B64, BH, BIN, BZ2, BZA, C2D, CAB, CDI, CPIO, DEB, ENC, GCA, GZ, GZA,
HA, IMG, ISO, JAR, HA, LIB, LZH, MDF, MBF, MIM, NRG, PAK, PDI, PK3, RAR, RPM, TAR, TAZ, TBZ, TGZ, TZ, UUE, WAR, XXE, YZ1, Z, ZIP ja ZOO.
Ohjelmasta on tehty myös versio IZArc2Go, jonka voi asentaa USB-tikulle.
Ominaisuudet

IZArc tarjoaa arkistojen 256-bittisen AES-salauksen
Mahdollistaa arkistojen luomisen ja purkamisen raahaa ja pudota -tyylillä.
Ohjelma osaa myös käsitellä iso-, bin-, cdi- ja nrg-levykuvia sekä muuttaa niitä muodosta toiseen.
IZArc on käännetty useille eri kielille, myös suomeksi.
Aiheesta muualla

Virallinen sivusto
↑  IZArcversion 4.5 09.02.2022, 9. helmikuuta 2022 (viitattu 23. maaliskuuta 2023). Tieto on haettu Wikidatasta.